cyanic-selkie/wikianc huggingface dataset:
Nightwish
Imaginaerum (2011)
Yhtye ryhtyi harjoittelemaan uusia kappaleita tulevalle Imaginaerum-studioalbumille heinäkuussa 2010. Tämän jälkeen yhtye teki kappaleista demot. Loppuvuodesta 2011 ilmestyvän albumin nauhoitukset alkoivat 15. lokakuuta 2010. Jo Dark Passion Play (2007) -albumilla soittanut Troy Donockley oli mukana myös uudella studioalbumilla ja nyt aiempaa suuremmassa roolissa. Holopaisen mukaan levyllä käytetään sellaisia elementtejä, joita ei ole aikaisemmilla Nightwish-levyillä kuultu, kuten lapsikuoroa ja japanilaisia taiko-rumpuja. Albumilla on myös mukana arvostettu viulisti Pekka Kuusisto.
Imaginaerum-albumi oli masterointia vaille valmis kesällä 2011, mutta sen julkaisu siirrettiin Suomessa ajankohtaan 30. marraskuuta 2011 ja muualla maailmalla 2. joulukuuta 2011 (paitsi Yhdysvalloissa 11. tammikuuta 2012), jotta se olisi lähempänä Imaginaerum-elokuvaa, joka julkaistiin marraskuussa 2012. Ensimmäinen single ”Storytime” julkaistiin Suomessa 9. marraskuuta 2011 ja muualla maailmalla 11. marraskuuta 2011. Albumin toinen single ”The Crow, the Owl and the Dove” julkaistiin 29. helmikuuta 2012.
Imaginaerum-elokuva pohjautuu samannimisen albumin kappaleisiin, ja levy kuullaankin kokonaisuudessaan elokuvan aikana. Holopaisen mukaan elokuva tuo esille täysin uudenlaisen tarinankerronnan. Elokuvan ohjasi myös Nightwishin ”The Islander” -videon ohjannut Stobe Harju.
Imaginaerum World Tour -kiertue alkoi Yhdysvalloista 19. tammikuuta 2012. Maaliskuussa 2012 kiertue poikkesi Suomeen ja keväällä Eurooppaan. Kesällä Nightwish kiersi eri festivaalikeikkoja Suomessa ja Euroopassa. Syksyllä kiertue jatkui Pohjois-Amerikassa ja talvella Etelä-Amerikassa. Kiertue jatkui vuonna 2013 Australiaan ja Uuteen-Seelantiin. 1. lokakuuta 2012 yhtye kertoi lehdistötiedotteessa, että laulaja Anette Olzon on eronnut yhtyeestä. Tiedotteen mukaan yhtyeen ja laulajan ”päämäärät yhtyeessä ovat täysin erilaiset”. Yhtye veti maailmankiertueensa loppuun hollantilaisen sopraano Floor Jansenin avustuksella. Kiertueen tapahtumista yhtye julkaisi dokumentin ”Please Learn the Setlist in 48 Hours”. Showtime, Storytime -tupla-DVD sisältää dokumentin sekä taltioinnin esiintymisestä Wacken Open Air -festivaalilla.
Laulaja Floor Jansen sekä englantilainen multi-instrumentalisti Troy Donockley liittyivät virallisesti yhtyeeseen 9. lokakuuta 2013. Päätös oli tehty aiemmin kesällä, mutta tieto julkaistiin virallisesti myöhemmin.
Endless Forms Most Beautiful (2015)
Nightwishin albumi Endless Forms Most Beautiful julkaistiin 27. maaliskuuta 2015, ja sen ensimmäinen single ”Élan” julkaistiin 13. helmikuuta 2015. Albumi on ensimmäinen, jossa yhtyeeseen vuonna 2013 liittynyt Floor Jansen toimii solistina. Yhtye julkaisi albumin tekovaiheista vuonna 2014 osa kerrallaan YouTubessa 20-osaisen sarjan, jossa näytetään yhtyeen matkaa albumia tehdessä. Vaasalainen Kai Hahto korvasi kyseisellä levyllä yhtyeen rumpali Jukka Nevalaisen, joka elokuussa 2014 ilmoitti siirtyvänsä sivuun Nightwishin rumpalin paikalta ajoittaisen vaikean unettomuuden takia.
Vuonna 2015 yhtye esiintyi pääesiintyjänä Lontoon Wembley SSE Arenalla. Wembleyn areenan sekä Tampereen Ratinan Stadionin ulkoilmakonsertin taltioinnit julkaistiin Vehicle Of Spirit -tallenteella.
Vuonna 2016 Yle Teema teki yhtyeestä musiikkidokumentin To Nightwish with Love. Syyskuussa laulusolisti Floor Jansen ilmoitti olevansa neljännellä kuulla raskaana. Nightwish jäi Endless Forms Most Beautiful -kiertueensa päätyttyä lokakuussa 2016 noin vuoden mittaiselle tauolle ja palasi lavoille maaliskuussa vuonna 2018, jolloin yhtye aloitti Decades-kiertueensa Pohjois-Amerikan osuuden. Kiertueella yhtye markkinoi Decades-kokoelmalevyään. Nightwish esiintyi vuonna 2018 Suomessa neljä kertaa: 13. heinäkuuta Joensuun Ilosaarirockissa, 21. heinäkuuta Mukkulan Tapahtumapuistossa Lahdessa, 14. joulukuuta Turussa Gatorade Centerissä ja 15. joulukuuta Helsingissä Hartwall Areenalla. Tämän jälkeen yhtye vetäytyi esiintymistauolle vuoden 2019 ajaksi tuottamaan seuraavaa studioalbumia.
Human. :II: Nature. (2020)
Heinäkuussa 2019 yhtye tiedotti, että Kai Hahto on nimetty Nightwishin viralliseksi jäseneksi ja ettei vuonna 2014 uniongelmien vuoksi pois jäänyt Jukka Nevalainen aio palata yhtyeen rumpaliksi. Lisäksi Nightwishin kerrottiin valmistelevan uutta albumia, jonka on määrä ilmestyä keväällä 2020.
16. tammikuuta 2020 Nightwish julkisti 10. huhtikuuta 2020 ilmestyvän albumin nimen, Human. :II: Nature. (tyyliteltynä Hvman. : || : Natvre.). Myös kappalelista julkaistiin, ja kerrottiin että albumi tulee koostumaan kahdesta osasta. Ensimmäisessä osassa on yhdeksän kappaletta ja toisessa yksi, kahdeksaan osaan jaettu instrumentaalinen kokonaisuus ”All the Works of Nature Which Adorn the World”. Kappaleesta ”Noise” julkaistiin musiikkivideo maaliskuussa 2020.
Yhtyeellä oli aikomus aloittaa maailmankiertue loppuvuodesta 2020. Koronapandemian johdosta ''Human. :II: Nature.'' -maailmankiertuetta lykättiin ja kiertueen alkaminen siirtyi toukokuulle 2021. Silloin yhtye esitti virtuaalikonsertin "An Evening with Nightwish in a Virtual World", joka palkittiin Vuoden kulttuuriteko- ja Vuoden tapahtuma -palkinnoilla. Vuonna 2021 yhtye nimettiin ehdolle Emma-gaalassa neljässä kategoriassa. Yhtye voitti Emman vuoden metalli -kategoriassa ja yhtye omisti voittonsa yhtyeen jättäneelle Hietalalle.
Elokuussa 2022 kerrottiin, että Jukka Koskinen on lisätty viralliseksi jäseneksi.
Holopaisen mukaan seuraavan albumin äänitystä varten on varattu studio vuodelle 2023. Yhtye aikoo vetäytyä Rösköön Kiteelle kolmeksi kuukaudeksi kuten se on tehnyt neljän edellisen levyn kanssa. Yhtye käyttää kolme kuukautta yhdessä, joista yhden kuukauden harjoitteluun ja kaksi kuukautta levyn äänitykseen. Yhtye syö ja saunoo yhdessä kun levyn konsepti valmistuu ja menetelmä on toiminut aiemminkin.
Huhtikuussa 2023 yhtye ilmoitti, että lopettaa kesäkuun jälkeen keikkailun toistaiseksi määrittelemättömäksi ajaksi. Yhtye vetäytyy heinäkuussa seuraavan levyn tekoon. Levy julkaistaan vuonna 2024 ja yhtye ei aio lähteä uudestaan keikoille julkaisun jälkeen. Yhtye kertoo tauon olevan tärkeää.
Billy Apple
thumb|right|Billy Apple (2018)
Billy Apple ONZM (1. tammikuuta 1935 Auckland – 6. syyskuuta 2021) oli uusiseelantilainen kuvataiteilija. Hän vaikutti merkittävästi pop- ja käsitetaideliikkeisiin.
Applen alkuperäinen nimi oli Barrie Bates. Hän lähti Uudesta-Seelannista opiskelemaan graafista suunnittelua Lontoon Royal College of Artiin vuonna 1959. Hän valmistui vuonna 1962, otti käyttöön nimen Billy Apple ja muutti vuonna 1964 New Yorkiin. Ulkomailla ollessaan Apple sai töitään esiin lukuisiin vaihtoehto-, museo- ja galleriatiloihin. Huhtikuussa 1974 hän isännöi Lontoon Serpentine Galleryssa ensimmäisen kattavan oman näyttelynsä, jonka työt liittyivät hänen omaan kehitykseensä Barrie Batesista Billy Appleksi ja taiteensa syntyyn.
Yhdysvalloissa Apple muodosti yhteyden Andy Warholin ja Claes Oldenburgin kaltaisiin poptaiteen edustajiin. Tämä yhteys näkyi keskeisesti esimerkiksi Upper East Siden The American Supermarket -näyttelyssä, jossa Applelta oli esillä kirkkaasti maalattu pronssinen vesimelonityö. Apple piti omaa APPLE-nimistä työtilaansa Manhattanilla lokakuusta 1969 toukokuuhun 1973. 1980-luvulta alkaen hän tuotti tekstipohjaisia töitä, joilla kiinnitti huomiota taidejärjestelmään.
Apple palasi Uuteen-Seelantiin vuonna 1990. Hän käytti markkinoinnissa omaa hedelmänmuotoista logoaan ja rekisteröi vuonna 2008 Billy Apple -tavaramerkin, jonka alla loi brändituotteita, kuten omenalajikkeen, siiderin, teen ja kahvipapusekoituksen. Apple teki myöhäisellä urallaan useita taiteellis-tieteellisiä yhteistyöprojekteja, joiden tuloksena muun muassa hänen oma kuolematon solulinjansa asetettiin Aucklandin yliopiston biologisten tieteiden kouluun. Vuonna 2020 taidehistorioitsija, Adam Art Galleryn johtaja Christina Barton esitteli Applen elämäntyötä Billy Apple®: Life/Work -tapahtumassa. Uransa aikana Apple piti kaikkiaan yli 250 omaa näyttelyä, ja hänen töitään otettiin yli 250:een ryhmänäyttelyyn. Hänen töillään kerättiin myös yli miljoonan dollarin verran rahaa hyväntekeväisyyshankkeisiin ja instituutioihin eri puolilla Uutta-Seelantia. Apple rahoitti esimerkiksi Art for AIDS -projektillaan merkittävästi Uuden-Seelannin AIDS-järjestön toimintoja.
Apple oli Uuden-Seelannin ansioritarikunnan upseeri. Hän sai Uuden-Seelannin taidejärjestön Icon-arvonimen vuonna 2018.
Apple kuoli 85-vuotiaana lyhyen sairauden jälkeen aamuyöllä 6. syyskuuta 2021. Hän oli hiljattain mennyt naimisiin kumppaninsa Mary Morrisonin kanssa. Hänen viimeinen näyttelynsä Billy Apple® – A Brand Looking For A Product oli vielä käynnissä Napierissa hänen kuollessaan. Ministeri Carmel Sepuloni kuvasi Uuden-Seelannin meneen taiteiden jättiläisen, jonka menetys tunnettaisiin eri puolilla maailmaa. Applen töitä on suurissa yksityisissä ja julkisissa kokoelmissa, kuten Solomon R. Guggenheim -museossa, Tatessa, Chryslerin taidemuseossa, Skotlannin nykytaiteen kansallisgalleriassa ja Uuden-Seelannin Te Papa Tongarewa -museossa.
Antti Savolainen (jääkiekkoilija)
Antti Savolainen (s. 26. helmikuuta 1988 Tampere) on suomalainen jääkiekkopuolustaja, joka pelaa Mestis-joukkue Kajaanin Hokissa. Hän on aiemmin pelannut yhdeksän runkosarja- ja kahden playoff-ottelun verran SM-liigaa Tampereen Ilveksessä tehoin 1+1=2. Jäähyminuutteja hän keräsi kaksi. Pelipaikkaansa nähden pienikokoisen Savolaisen vahvuus on joukkuepelaaminen.
Seuraura
Kuusivuotiaana jääkiekon aloittanut Savolainen on Tampereen Ilveksen kasvatti. Hän voitti joukkueessa Suomenmestaruuden B-nuorissa vuonna 2006 ja C-nuorissa vuonna 2004. Kaudella 2006–2007 Savolainen teki SM-liigadebyyttinsä. Hän pelasi ensimmäisen liigaottelunsa Ilveksessä 14. marraskuuta 2006 vieraissa Pelicansia vastaan, jolloin Savolainen teki myös syöttöpisteen Marko Anttilan tekemään maaliin. Liigauransa avausmaalin hän teki neljä päivää myöhemmin kotona samaa joukkuetta vastaan. Yhteensä Savolainen pelasi kauden aikana SM-liigassa yhdeksän runkosarjaottelua. Hän pelasi myös yhden Mestis-ottelun alle 20-vuotiaiden maajoukkueessa.
Kaudeksi 2007–2008 Savolainen siirtyi Kajaanin Hokkiin varusmiespalveluksen myötä. Sen suoritettua hän kuitenkin jätti Hokin 13 ottelun jälkeen marraskuussa 2007 ja palasi loppukaudeksi Ilveksen A-nuoriin, joiden tehokkain puolustaja Savolainen oli tehoilla 5+13=18. Hän pelasi myös kahden playoff-ottelun verran Ilveksen SM-liigajoukkueessa keväällä 2008. Savolainen pelasi kauden aikana myös kahden Mestis-ottelun verran alle 20-vuotiaiden maajoukkueessa.
Savolainen aloitti Ilveksestä lainalla kauden 2008–2009 Lempäälän Kisassa. Hän pelasi siellä kymmenen ottelun verran, mutta suurimman osan kaudestaan kuitenkin Ilveksen A-nuorissa. Tammikuussa 2009 Savolainen palasi Hokkiin, kun joukkue tarvitsi puolustajia SM-liigaan lähteneiden Jarkko Heikkisen ja Anssi Rantasen paikkaajiksi. Huhtikuussa hän teki vuoden mittaisen jatkosopimuksen joukkueen kanssa. Kausi 2009–2010 oli Savolaisen ensimmäinen kokonainen Mestiksessä ja se toi hänelle 31 runkosarjaottelussa kaksi syöttöpistettä. Toukokuussa 2010 Savolainen teki jälleen vuoden mittaisen jatkosopimuksen Hokin kanssa.
Kausi 2010–2011 oli Savolaiselle varsin rikkonainen, kun otteluita runkosarjassa kertyi vain yksitoista. Hän pelasi kevään 2011 karsintojen kaikki viisi ottelua ja kävi kauden aikana myös yhden ottelun mittaisella lainalla II-divisioonajoukkue Iisalmen Peli-Karhuissa. Kaudeksi 2011–2012 Savolainen haki Hokkiin jatkosopimusta try-outin kautta ja sai sen elokuussa 2011.
Suomijärvi (Mikkeli)
Suomijärvi on järvi Mikkelissä Etelä-Savossa. Sen pinta-ala on 7,7 neliökilometriä ja vesitilavuus 76 kuutiohehtometriä. Etäisyys Mikkelin keskustasta on 38 kilometriä eteläkaakkoon.
Maantiede
Suomijärvi on kaakkois–luoteissuuntainen. Etäisyys järven läntisimmästä osasta itäisimpään osaan on 7,5 kilometriä kuten myös etäisyys eteläisimmästä osasta pohjoisimpaan. Järvi koostuu suurelta osin kahdesta eteläisestä lahdesta ja niiden pohjoispuolisesta selkävedestä. Järven länsiosan Suuri-Pauni, Purnu ja Pieni-Pauni ovat selkeästi erillään pääaltaasta. Noin puolen neliökilometrin laajuinen Suurisaari määrittää järven pohjoisosan ilmeen. Saaren luoteispuolella on noin puolentoista kilometrin mittainen kapea Haukilahti. Suomijärven syvin kohta, 32 metriä, sijaitsee altaan keskivaiheilla Heikinniemen itäpuolella. Vähintään 20 metriä syviä alueita on useita, ja niiden yhteispinta-ala on noin kymmenesosa järven pinta-alasta.
Antti Savolainen (jääkiekkoilija)
Maajoukkueura
Savolainen on pelannut 12 poikien maaottelua.
Suomijärvi (Mikkeli)
Maantiede
Suomijärvessä sijaitsee 29 saarta, joista 2 on alle aarin laajuisia ja 5 on yli hehtaarin laajuisia. Suurisaaren eteläpuolella sijaitsee Palosaari, Haikaa ja Heinäsaari. Järven keskivaiheilla sijaitsee kymmenisen hehtaaria laaja Iso Haapasaari.
Antti Savolainen (jääkiekkoilija)
Muuta
Savolainen pelasi lapsena myös jalkapalloa.
Suomijärvi (Mikkeli)
Maantiede
Suomijärven rannat ovat peltotilkkujen täplittämää metsämaata. Maasto järven tuntumassa kohoaa paikoin yli 100 metriä merenpinnan yläpuolelle. Haukilahdenvuori Haukilahden länsirannalla kohoaa lähes 140 metriä merenpinnan yläpuolelle eli noin 60 metriä järven pintaa korkeammalle. Suurisaaren itäosassa on 105 metriä korkea kohta, Palosaaren korkein kohta on noin 100 metriä merenpinnan yläpuolella. Iso Haapasaari on alavaa ja sitä ympäröi matala vesialue.
Suomijärvi sijaitsee Mikkelin eteläisen kaupunginosan Suomenniemen alueella. Suomenniemi oli aiemmin itsenäinen kunta, sen keskusta sijaitsee Suomijärven lounaispuolella.
Suomijärven korkeustaso on hieman Saimaata alempi. Suomijärveen laskee usea ympäristön metsäjärvi ja -lampi, kuten Turvelammit (92,6 metriä mpy) ja Turvejärvi (77,6 metriä mpy) koillisesta. Syvähkö Saunalampi (92,9 metriä mpy) pohjoisessa laskee Mustalammen ja Ala-Mustalammen kautta Suomijärven pohjoisrannalle. Luoteessa Iso-Paavali (86,7 metriä mpy) laskee Haukilammen kautta Haukilahden pohjoiskolkkaan.
Suomijärven luusua sijaitsee Pieni-Paunin lounaiskulmassa, josta virtaa noin 200-metrinen laskuoja Kuolimoon (77,0 metriä mpy).
Suomijärven vesitilavuus on 75 994 000 kuutiometriä.
Suomijärvi (04.141.1.045) kuuluu Kuolimon lähialueeseen (04.141), joka on kolmannen jakovaiheen vesistö Vuoksen päävesistössä (04). Toinen jakovaihe on Kuolimon valuma-alue (04.14) ja ensimmäinen Suur-Saimaan alue (04.1). Suomijärvi on toiseksi laajin Kuolimon lähialueen 124:stä vähintään hehtaarin laajuisesta vakavedestä. Sitä edeltää Kuolimo ja seuraa Haukkajärvi.
Suomessa on toinenkin Suomijärvi. Se sijaitsee Karviassa.
Toinen maisema
Toinen maisema on kosketinsoittaja Jukka Gustavsonin yhdeksäs sooloalbumi, joka julkaistiin 22. helmikuuta 2006. Levyllä soittaa Gustavsonin Hottoe-yhtye, joka on jatkumoa 1970- ja 1980-lukujen vaihteessa toimineelle Sahti-yhtyeelle, jossa soittivat Gustavsonin lisäksi Pekka Hedkrok, Pekka Nylund, Harri Vainikka ja Silvo Korhonen, joista jälkimmäinen vaihtui myöhemmin Pekka Suvantoon. Hottoe-yhtyeen kokoonpanossa Hedkrok ei ole mukana. Yhtye on soittanut joitain keikkoja vuosina 1999-2001. Nylund, Vainikka ja Suvanto soittavat myös Gustavsonin albumilla Toden toistoa.
Kappaleet
Kaikki kappaleet säveltänyt ja sanoittanut Jukka Gustavson, ellei toisin mainittu.
Screen Actors Guild Awards 2005
<div style="float: right; font-size: smaller; background-color:#ABCDEF; padding: 12px; margin-left: 5em; margin-bottom: 2em; width: 180px" align="center"> Screen Actors Guild Awards 2005 5. helmikuuta 2005
Elokuva:
Miespääosa: Jamie Foxx
Naispääosa: Hilary Swank
Näyttelijäkokoonpano: C.S.I.
Miespääosa: Jerry Orbach
Naispääosa: Jennifer Garner
Komediasarja:
Näyttelijäkokoonpano: Täydelliset naiset
Miespääosa: Tony Shalhoub
Naispääosa: Teri Hatcher
Elokuva: Sideways (4)
TV: Kaikki rakastavat Raymondia ja Sopranos (4)
Eniten palkintoja:
Elokuva: Million Dollar Baby (2)
TV: Täydelliset naiset (2) Screen Actors Guild Awards 2005 oli järjestyksessään 11. SAG-palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksistaan vuoden 2004 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 5. helmikuuta 2005.
Voittajat ja ehdokkaat
Voittajat on listattu ensimmäisenä ja lihavoitu.
HAUS kehittämiskeskus
HAUS kehittämiskeskus Oy (aiemmin Hallinnon kehittämiskeskus) on koulutus- ja kehittämispalveluja tuottava suomalainen valtionyhtiö, joka keskittyy julkisen hallinnon, palvelutoiminnan ja henkilöstön kehittämiseen Suomessa ja kansainvälisesti. HAUSin omistajaohjausta käyttää valtiovarainministeriö ja sen toimintaa säätelee laki Haus kehittämiskeskus Oy -nimisestä osakeyhtiöstä (27.11.2009/944 ).
HAUSin päätoimipaikka sijaitsee Helsingin Kluuvissa, Heimolan kiinteistössä (Yliopistonkatu 5). HAUSin toimitusjohtaja on Kyösti Väkeväinen.
Tomaatit
thumb|oikea|250px|Tomaatteja. thumb|oikea|250px|[[Herukkatomaatti (Solanum pimpinellifolium)]] Tomaatit (Lycopersicon) on koisokasvisuku, joka on aiemmin ollut käytössä taksonomiassa. Sen on kuvannut Philip Miller vuonna 1754. Tomaatit yhdistetään marjakoisojen (Solanum) sukuun ja nykyisin niitä pidetään yleensä sektiona Solanum sect. Lycopersicon.
Tomaattien tyyppilaji on Perusta kotoisin oleva vihanneslaji tomaatti eli vihannestomaatti (Solanum lycopersicum, syn. Lycopersicon esculentum) ja muita sukuun vietyjä lajeja ovat muun muassa galapagosintomaatti (Solanum cheesmaniae, syn. Lycopersicon cheesmaniae), Solanum peruvianum (syn. Lycopersicon peruvianum) ja herukkatomaatti (Solanum pimpinellifolium, syn. Lycopersicon pimpinellifolium).
Punalampi
Punalampi, tai aikaisemmin myös Punajärvi , on Keski-Suomessa Jyväskylässä Korpilahdella Synsiän kylän lähellä sijaitseva järvi.
Maantietoa
Järven pinta-ala on 19,1 hehtaaria, se on 700 metriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 2,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Järven vedenpinnan korkeus on 84,2 metriä mpy.
Hermopolites (Ylä-Egypti)
Hermopolites, egyptiläisittäin Wenet , oli muinaisen Egyptin nomos eli maakunta tai hallintopiiri. Se sijaitsi Ylä-Egyptissä ja oli numeroltaan kyseisen alueen 15. nomos.
Nomoksen alkuperäisen egyptinkielisen nimen suomennos on ”Jänis”. Nimestä esiintyy tutkimuksessa lukuisia erilaisia lukutapoja ja translitteraatioita, jo mainitun lisäksi myös muun muassa Unit ja Un. Tutkimuksessa nomokseen viitataan usein tunnuksella U15.
Maantiede
Hermopoliteen nomos oli yksi Ylä-Egyptin 22 nomoksesta, ja se oli numeronsa mukaisesti alueen 15. nomos Niilin yläjuoksulta laskien. Se sijaitsi Ylä-Egyptin pohjoisosassa, joka luettiin usein erilliseksi Keski-Egyptiksi eli Heptanomiiksi. Nomoksen alue ulottui Kussaista Hermopolis Megaleehen noin 42 kilometrin matkan Niilin vartta. Sen eteläpuolella eli yläjuoksulla päin sijaitsi Kussiteen nomos (U14) ja pohjoispuolella eli alajuoksulla päin Antinoiteen nomos (U16).
Nomoksen pääkaupunki (mētropolis) oli Hermopolis Megale eli egyptiläisittäin Khemen(n)u (nyk. Al-Ashmunay). Amarna-kaudella sen alueella sijaitsi myös tuolloinen pääkaupunki Akhetaten.
Nomoksen pinta-alaksi on jossakin vaiheessa sen historiaa laskettu aruraa (auranalaa) eli noin  neliökilometriä.
Historia
Antinoiteen nomos (U16) erotettiin ilmeisesti jossakin vaiheessa erikseen Hermopoliteen nomoksesta. Kussiteen nomos (U14) puolestaan yhdistettiin Hermopoliteehen.
Nomoksen pääjumala oli Thoth, jonka kreikkalaiset yhdistivät Hermeeseen, ja josta nomoksen pääkaupunki sai nimensä. Siellä palvottiin myös Thothin kumppania Nehmetawayta. Faarao Senusret I:n niin kutsutussa Valkoisessa kappelissa nomoksen jumalana esiintyvät Aha eli Bes sekä Wenut.
Magar (täsmennyssivu)
Magar voi tarkoittaa seuraavia asioita:
Reinilä
Reinilä on muun muassa seuraavien suomalaisten henkilöiden sukunimi:
Anne Rintamäki
Anne Rintamäki (s. 29. lokakuuta 1963) on suomalainen perussuomalainen poliitikko. Rintamäki on Vaasan kaupunginvaltuuston ja -hallituksen jäsen ja Pohjanmaan aluevaltuutettu. Siviiliammatiltaan Rintamäki on poliisi ja yrittäjä. Hän toimii rikostutkijana Vaasan pääpoliisiasemalla. Hän on perustanut puolisonsa kanssa kaksi tapahtuma- ja ravintola-alan yritystä. Hänellä on neljä lasta. Rintamäki valittiin eduskuntaan vuoden 2023 eduskuntavaaleissa.
Kaliumtiosyanaatti
Kaliumtiosyanaatti (KSCN) on kalium- ja tiosyanaatti-ionien muodostama epäorgaaninen ioniyhdiste. Yhdistettä käytetään muun muassa orgaanisen kemian synteeseissä ja analyyttisessä kemiassa.
Ominaisuudet
Huoneenlämpötilassa kaliumtiosyanaatti on valkoisia erittäin hygroskooppisia kiteitä. Aine liukenee erittäin hyvin veteen ja veden lisäksi myös polaariset orgaaniset liuottimet kuten etanoli, metanoli ja asetoni liuottavat yhdisteen. Liukenemisreaktio on voimakkaasti endoterminen prosessi. Vahvat hapot hajottavat kaliumtiosyanaatin ammoniakiksi ja karbonyylisulfidiksi.
Valmistus ja käyttö
Kaliumtiosyanaattia voidaan valmistaa usealla eri tavalla. Käytettyjä ovat muun muassa kaliumhydroksidin reaktio ammoniumtiosyanaatin kanssa, jolloin muodostuu kaliumtiosyanaatin lisäksi ammoniakkia ja vettä sekä kaliumsyanidin ja rikin välinen reaktio lämmitettäessä.
Alainen Vehkajärvi
Maantietoa
Järven pinta-ala on 13,5 hehtaaria, se on 600 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Järven vedenpinnan korkeus on 121 metriä mpy.
Magar
Magaria kirjoitetaan devanagari-kirjaimistolla. Itämagarin kirjoittamiseen käytetään myös akkha-kirjaimia.
Marika Teini
Teini työskentelee puolustusvoimien Urheilukoulussa liikunta-aliupseerina ja opiskelee oikeustiedettä Itä-Suomen yliopistossa. Hänet on valittu vuoden suunnistajaksi 2018 ja samana vuonna myös vuoden sotilasurheilijaksi. Hän on voittanut muun muassa sotilassuunnistuksen Pohjoismaiden mestaruuskilpailut. Mestarin lenkki, Marika Teinin kuntorata sijaitsee Säkylässä, jossa hän vietti nuoruutensa.
Kilpaura
Teini saavutti vuonna 2009 nuorten MM-pronssin pitkällä matkalla. Aikuisten MM-kilpailuissa hän oli ensimmäisen kerran mukana Lausannessa 2012, jolloin hän sijoittui sprintissä 14:nneksi. Vuokatin MM-kilpailuissa 2013 hänet hylättiin sprintin karsinnassa. Trentinossa 2014 hän sijoittui sekajoukkueiden viestissä kahdeksanneksi ja sprintissä 16:nneksi. Strömstadissa 2016 hän saavutti viestissä MM-pronssia sekä sijoittui keskimatkalla kuudenneksi ja sprintissä yhdeksänneksi. Tarton MM-kilpailuissa 2017 hän sai jälleen pronssia viestissä sekä sijoittui keskimatkalla yhdeksänneksi ja sprintissä kymmenenneksi. Riian MM-kilpailuissa 2018 hän saavutti keskimatkalla hopeaa, sijoittui sprintissä parhaana suomalaisena 11:nneksi ja pitkällä matkalla 16:nneksi sekä suunnisti ankkuriosuuden viestissä, jossa Suomi sijoittui viidenneksi.
Teini sijoittui vuonna 2012 Falunin EM-kilpailuissa sprintissä kahdeksanneksi. Vuoden 2014 EM-kilpailuissa Portugalissa hän oli viestissä seitsemäs, sprintissä 12:s ja keskimatkalla 21:s. Vuoden 2016 EM-kilpailuissa Tšekissä hän voitti kultaa viestissä ja pronssia keskimatkalla sekä sijoittui sprintissä 11:nneksi. Vuonna 2018 Teini voitti Sveitsin Ticinon EM-kilpailuissa keskimatkan ja sijoittui sprintissä 16:nneksi. Vuoden 2022 EM-kisoissa Virossa Teini oli pitkällä kolmas.
Maailmancupin osakilpailuissa Teini on parhaimmillaan sijoittunut toiseksi vuoden 2019 Suomen osakilpailun takaa-ajossa. Vuonna 2016 hän oli kolmas Puolan osakilpailun sprintissä ja Tšekin osakilpailun keskimatkalla sekä vuonna 2017 Latvian osakilpailun keskimatkalla ja vuoden 2019 Suomen osakilpailun keskimatkalla.
Seuratasolla Teini edusti pitkään SK Pohjantähteä mutta kuului kaudella 2019 norjalaisen Halden SK:n riveihin. Kaudelle 2021 hän siirtyi Kalevan Rastiin.
Harja-akaasia
Harja-akaasia (Acacia paradoxa) on akaasioiden sukuun kuuluva keltakukkainen pensas.
Levinneisyys ja elinympäristö
Harja-akaasiaa kasvaa luonnonvaraisena Australiassa ja Tasmaniassa. Se on levinnyt tulokaslajina muuallekin. Se kestää pakkasta 7 asteeseen asti ja viihtyy vettä läpäisevässä maaperässä aurinkoisilla kasvupaikoilla. Harja-akaasiaa kasvatetaan tien pengerkasvina.
Harja-akaasiaa pidetään Etelä-Afrikassa haitallisena vieraslajina, joka syrjäyttää alkuperäisiä kasvustoja. Sen siemeniä levittävät muurahaiset, ja on epäselvää, miten se on levinnyt Australiasta Etelä-Afrikkaan ja Pohjois-Amerikkaan, missä sitä tavataan Kalifornian länsirannikolla.
Johanna Rusanen-Kartano
Katri Johanna Rusanen-Kartano (aik. Rusanen-Kuhlman; s. 30. heinäkuuta 1971 Kuopio) on suomalainen oopperalaulaja (sopraano).
Rusanen voitti vuonna 1995 Timo Mustakallio -laulukilpailun ja jakoi vuonna 1996 Lappeenrannan valtakunnallisten laulukilpailujen naisten sarjan ykköstilan Camilla Nylundin kanssa. Rusanen sai Karita Mattila -palkinnon vuonna 2001. Pro Finlandia -mitali hänelle myönnettiin 2021.
Johanna Rusanen-Kartanon puoliso on Antti-Pekka Kartano ja veli oopperalaulaja Ville Rusanen. Hänen isänsä on oopperalaulaja, kanttori Pertti Rusanen.
Rooleja
Lähde:
Joensuun talouskoulu
thumb|Joensuun talouskoulu Joensuun talouskoulu perustettiin Joensuussa vuonna 1919, ja se toimi tällä nimellä vuoteen 1983. Sen alkuperäinen tehtävä oli perheenemäntien kouluttaminen.
Talouskoulu toimi Joensuun Marttayhdistyksen talouskouluna vuoden 1983 omistajavaihdokseen asti. Tällöin talouskoulu siirtyi Pohjois-Karjalan ammatillisten oppilaitosten kuntainliiton oppilaitokseksi ja nimi muutettiin Joensuun kotitalousoppilaitokseksi. Vuonna 1987 nimeksi tuli Joensuun koti- ja laitostalousoppilaitos.
Talouskoulu sai oman rakennuksen vuonna 1932. Arkkitehti Jalmari Peltosen suunnittelema rakennus sijaitsee kaupungin keskustassa Koulukadulla. Koulua on laajennettu 1980-luvulla, muun muassa opetusravintola Kiesa on tontin Kalevankadun puoleisella sivulla. Vanhan rakennuksen peruskorjaus valmistui 1991.
Lähteet
Pekka Kauppinen: Kotiliesiltä suurkeittiöihin. Joensuun talouskoulu 1919-1983
Feel My Power
Feel My Power on hip hop -artisti MC Hammerin debyyttilevytys. Albumin tuotti Felton Pilate, ja levy-yhtiö oli Bustin' Track, joka meni MC Hammerin levyn jälkeen vararikkoon, kun artisti siirtyi Capitolin listoille. Albumia myytiin 60 000 kappaletta, ja albumi oli täydellinen ponnahduslauta MC Hammerin uralle.
Kversetiini
Kversetiini on flavonoidi, ja se kuuluu polyfenolisen rakenteensa vuoksi tarkemmin flavonoleihin. Kversetiini on luonnollinen antihistamiini ja voimakas antioksidantti. Lisäksi kversetiini kelatoi kationeja, siirtymämetalleista etenkin rautaa ja estää siten niiden kautta tapahtuvat vapaita radikaaleja synnyttävät Fenton-reaktiot. Yhdiste esiintyy semiokemikaalina eliöiden viestinnässä.
Kemiallinen rakenne
Kversetiini muodostuu kasveissa fenyylialaniinista. . Se on 2-fenyyli-1,4-bentsopyronin (flavoni) polyhydroksiloitu johdannainen (3,3',4',5,7-pentahydroksi-flavoni), jonka IUPAC nimi on 3,3',4',5,7-pentahydroksi-2-fenyylikromen-4-oni.
Kversetiini on monien flavonoidiglykosideihin luokiteltavien glykosidien aglykoni eli runko, johon kyseiseen luokkaan kuuluvien aineiden, esimerkiksi sitrushedelmistä löytyvien rutiinin ja kversitriinin, sokeriosat eli glykonit kiinnittyvät.
Lääketieteelliset ominaisuudet
Kversetiini on myrkyllinen. Normaalin ruokavalion sisältämissä määrissä sen ei kuitenkaan tiedetä olevan myrkyllinen. Kversetiinin LD50 on hiirellä ja rotalla suun kautta noin 160 mg/kg, mutta sen vaikutuksia ihmiseen ei ole vielä täysin tutkittu. Kversetiini on eläinkokeissa aiheuttanut syöpää, lisääntymishäiriöitä ja sillä on ollut mutageeninen vaikutus. Kversetiinillä on havaittu mutageeninen vaikutus bakteereihin.
Kversetiini on mitokondriaalisen ATPaasin estäjä, eli se pysäyttää soluhengityksen, sekä vahva fosfodiesteraasin estäjä, eli se estää soluviestintään liittyvää solun signaalitien uudelleenärsyyntymistä.
Kversetiini on MAO-estäjä, eli se on myrkyllinen tiettyjen lääke- ja ruoka-aineiden kanssa. Kversetiinin ei tiedetä olevan karsinogeeninen hoidossa käytettävinä annoksina, vaikka kversetiini on mutageeninen in vitro.
Muiden flavonoidien tavoin, kversetiinin antioksidanttisen vaikutuksen ansiosta se tuhoaa vapaita radikaaleja, ja se salpaa monia tulehdusreaktioihin liittyviä proteiineja sekä estää monien bakteerilajien, virusten ja alkueliöiden kasvua tai tappaa ne.
Kvertsiini-flavonoidit estävät histamiinin eritystä (luonnollinen "antihistamiini").
Öljykala
Öljykala (Ruvettus pretiosus) on käärmemakrilleihin kuuluva syvänmeren kalalaji. Se on sukunsa Ruvettus ainoa laji.
Kversetiini
Vaikutus syöpäsoluihin
Kversetiinillä ei ole osoitettu olevan syöpiä ennalta ehkäisevää tai hoitavaa vaikutusta.
Öljykala
Tuntomerkit
Öljykala on ruskean tai tummanruskean värinen. Sen iho on erittäin karkea. Selässä on 13–15 piikkiä. Rintaevien kärjet ovat mustia. Nuorella yksilöllä jälkimmäisen selkäevän reuna ja peräevä ovat valkoisia. Öljykalat ovat yleensä noin 150 cm pitkiä, enimmäispituuden ollessa 300 cm. Painavin yksilö painoi 63 kg.
Kversetiini
Vaikutus syöpäsoluihin
Koeputkikokeissa on kuitenkin havaittu lupaavia syövän syntyä ja kasvua estäviä vaikutuksia:
Öljykala
Levinneisyys
Öljykalaa on havaittu ympäri maapalloa, mutta eniten havaintoja on tehty Australian itä- ja länsipuolella sekä Afrikan länsipuolella. Pohjoisimmat havainnot ovat Irlannin eteläpuolelta.
Kversetiini
Vaikutus syöpäsoluihin
Koska COMT-genotyyppi on yhdistetty rintasyöpäriskiin   ja kversetiiniä sisältävä vihreä tee alentaa riskiä, kversetiini voi vähentää riskiä sairastua rintasyöpään.
Öljykala
Ravinto ja elintavat
Öljykalat syövät ravinnokseen kaloja, äyriäisiä ja mustekaloja. Ne ovat avomeren kaloja ja elävät yksin tai pareittain lähellä pohjaa 100–800 metrin syvyydessä, mutta useimmiten 200–400 metrissä.
Kversetiini
Kelaattori
Kversetiini voi solun sisäistä rautaa kelatoimalla nostaa verisuonten kasvua edistävän HIF1:n (hypoksian indusoima faktori 1) pitoisuutta, mikä olisi kasvainten yhteydessä haitallista. Toisaalta kyseinen raudan sitominen myös estää solujen jakautumista. Lisäksi kversetiini estää HIF1:n kerääntymistä ja sen vaikutuksia solujen tumaan mekanismilla, joka liittyy sen vaikutuksiin MAPK-reitillä.
Öljykala
Käyttö
Öljykalan liha on erittäin rasvaista ja jonkin verran myrkyllistä. Nautittuna se saattaa aiheuttaa muun muassa rasvaripulia; sitä kuitenkin myydään Japanissa. Öljykaloista tehdään myös kalanruokaa.
Kversetiini
MAO-estäjä
Kversetiini on lisäksi monoamiini-oksidaasi-A-entsyymin ja heikko MAO-B-entsyymin estäjä.
Vaikuttamalla COMT:n ja MAO:n toimintaan, kversetiini lisää L-Dopan aiheuttamaa hyötyvaikutusta Parkinsonin taudin hoidossa nostamalla aivojen dopamiinin pitoisuutta.
Toimintamekanismi
Ehdotettu toimintamekanismi on seuraava: Syövissä tavataan yleensä monien geenien (onkogeenien, perimänkorjausproteiinien ja reseptoreiden) hypermetylaatiota/vaimennusta, kversetiinin vaikutus voi olla sitä estävä, tai jopa hypometylaatiota aiheuttava. COMT käyttää s-adenosyylimetioniinia (SAM) metyyliryhmän lähteenään, SAMia käyttää myös muita metyylitransferaaseja, esimerkiksi DNA-metyylitransferaaseja (DNMT), joiden tarkoitus on "hiljentää" geenien säätelyalueitten promoottorialueita (katso epigenetiikka). Kversetiini voi inhiboida DNMT-proteiineja estäen hypermetylaatiota joko suoralla tai epäsuoralla mekanismilla. Epäsuorassa mekanismissa kversetiinin kaltaiset molekyylit toimisivat COMT:n substraattina, jolloin SAM ehtyy ja siitä syntyvän s-adenosyylihomokysteiinin (SAH) pitoisuus kasvaa. SAH on voimakas DNMT:n nonkompetitiivinen inhibiittori jo alhaisissa pitoisuuksissa (IC50 0,34 µM), jonka vaikutus kasvaa magnesiumin läsnä ollessa. Kversetiini voi olla myös suora kompetitiivinen DNMT:n inhibiittori korkeammissa pitoisuuksissa [IC50 1,6 µM COMT:n läsnä ollessa, IC50 >20 µM COMT:n poissa ollessa) magnesiumin voimistaessa vaikutusta.
Farmakokinetiikka
Kversetiini imeytyy suun kautta nautittuna kapseleista ja ainakin marjoista nopeasti suoliston yläosan kautta elimistöön, jossa sen puoliintumisaika on noin 15–18 tuntia. Kversetiinin hyötysuhde vaihtelee tutkimuksesta riippuen 17% ± 15 ja 52% ± 15 välillä. Kversetiiniä on havaittavissa 15 minuuttia nauttimisen jälkeen, ja sen pitoisuus saavuttaa huippunsa plasmassa noin 1,9–4,9 tuntia nauttimisen jälkeen. Sitä voi esiintyä veressä 3-O-glukuronideina, sulfaatteina tai molempina. Kversetiini voi hapettua flavonoli-2,4-oksigenaasin katalysoimana 2-protokatekoyylifloroglukinolikarboksilaatiksi menettäen aktiivisuutensa.
Vaikutusmekanismi
Kversetiinin antioksidanttiominaisuus ei todennäköisesti tapahdu (pelkästään) perinteisen vedyn luovutuksen muodossa kuten tapahtuu esim. c-vitamiinilla, vaan perustuu proteiinien toimintaan vaikuttamisen kautta. Koska kversetiini ja useat muut flavonoidit ovat rakenteeltaan adenosiinitrifosfaattia (ATP) muistuttavia, vaikutukset välittyvät todennäköisemmin tämän "ATP mimeettisen" vaikutuksen vuoksi proteiineissa, jotka käyttävät ATP:a toimintaansa. Vaikutuskohteisiin kuuluu proteiini- ja lipidikinaaseja, joista mainittavimmat ovat fosfoinositidi-3-kinaasi (PI3-kinaasi), AKT/proteiinikinaasi B, tyrosiinikinaasit, proteiinikinaasi C ja kasvutekijöiden aktivoimat proteiinikinaasit (MAPK). Kversetiinin vaikutukset alkavat nanomoolien pitoisuuksissa ja muuttuvat mahdollisesti haitallisiksi yli 10 mikromoolien pitoisuuksissa. ei kuitenkaan todennäköisesti ole kliinisesti merkittävä, koska seerumin pitoisuutta on hankalaa nostaa yli 10 mikromoolin pitoisuuksiin ruuansulatuskanavan kautta annosteltuna.
Anna Laetitia Barbauld
Anna Laetitia Barbauld (20. kesäkuuta 1743 – 9. maaliskuuta 1825) oli englantilainen runoilija, toimittaja ja kirjailija, jonka tärkeimmät teokset liittyvät politiikkaan ja sosiaalisiin aiheisiin.
Barbauld oli unitaariteologi John Aikinin tytär, ja eli ikävuodet 15–30 Warringtonissa, missä hänen isänsä opetti unitaarien akatemiassa. Isän kollegat rohkaisivat Annaa kehittämään kirjallisiia lahjojaan. Hänen ensimmäinen kokoelmansa "Poems" ilmestyi vuonna 1773 ja sai hyvän vastaanoton.
Vuonna 1775 hän meni naimisiin ranskalaisen pappismiehen, Rochemont Barbauldin kanssa. He muuttivat Suffolkiin, missä mies perusti poikakoulun. Barbauld kirjoitti siellä lapsille tarkoitetun Jumalan teoista kertovan lukukirjan Hymns in Prose for Children, josta tuli erittäin suosittu - siitä otettiin 30 painosta vuoteen 1849 mennessä.
Barbauld tunnetaan parhaiten virrestä “Life! I Know Not What Thou Art,” mutta hänen tärkeimpiin runoihinsa kuuluvat “Corsica” (1768) ja “The Invitation” (1773).
Barbauldin romanttiset runot olivat keskeisiä romantiikan kirjallisuuden käynnistyessä Englannissa. Vuonna 1812 hän julkaisi sodanvastaisen runon nimeltä 1811. Sitä pidettiin epäisänmaallisena, ja Barbauld lopetti uransa siihen.
Tuomas Happonen
Happonen on Alastaron Urheilijoiden kasvatti. Hän teki ensiesiintymisensä seuran edustusjoukkueessa Kutosessa kaudella 2012. Kaudella 2015 Happonen pelasi kolme Kakkosen ottelua Åbo IFK:ssa ja teki yhden maalin. Happonen nousi FC Interin junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 25. toukokuuta 2016, kun FC Inter hävisi PK-35 Vantaalle vieraissa 1–3.
Happonen on pelannut futsalia Alastaron Urheilijoissa. Kaudella 2016–2017 hän pelasi Futsal-Kakkosessa 12 ottelua, joissa hän teki kymmenen maalia. Kaudella 2017–2018 Happonen voitti Länsi-Suomen Futsal-Kakkosen pistepörssin tehtyään 15:ssä ottelussa tehopisteet 34+13=47.
Turun väestö
Turun väestö koostuu Turun asukkaista, joiden määrä, eli Turun väkiluku 2019 maaliskuussa, oli 191 448 asukasta. Turku on asukasluvultaan Suomen kuudenneksi suurin kaupunki, ja Turun seutu on kolmanneksi suurin kaupunkiseutu. Kaupungin väkiluku kasvoi jatkuvasti 1970-luvun puoleen väliin asti, minkä jälkeen se alkoi laskea hitaasti. Väkiluvun kasvu on taas jatkunut 1990-luvun alusta.
thumb|right|Turun väestökehitys 1891–2012. thumb|right|Turun seudun väestöennuste ikäryhmittäin 2010–2040.
Historia
Aurajokilaakso on ollut vaurasta ja suhteellisen tiheästi asuttua aluetta jo rautakaudella. Turun väestöstä on pidetty tarkasti kirjaa vasta 1800-luvun lopulta lähtien väestönlaskennan alettua. Keskiajan lopulla vuoden 1500 tienoilla Turussa arvellaan olleen noin 1 500 asukasta. Väkiluku kasvoi voimakkaasti, koska vuodelta 1571 säilyneen hopeaveroluettelon avulla voidaan päätellä, että Turussa asui tuolloin jo 2 800 henkeä. Seuraavan vuodelta 1609 säilyneen veroluettelon mukaan Turun asukasluvuksi voidaan laskea jo 4 300 henkeä. Väestö kasvoi koko 1600-luvun, mutta syksyllä 1710 levisi Turkuun rutto, johon kuoli kahden kuukauden aikana kolmannes kaupungin asukkaista. Vuonna 1721 kaupungin väkiluku oli laskenut vain 1 325 henkeen asukkaiden paetessa venäläisen miehityksen alta. 1800-luvun vaihteeseen tultaessa kaupungissa oli asukkaita rauhallisempien aikojen ansiosta jo 11 000 ja vuosisadan lopulla jo yli 30 000. 1900-luvulla väkiluku kasvoi voimakkaasti kaupungistumisen ja kuntaliitosten myötä. Toisen maailmansodan jälkeen kaupungin asukkaista naisia on ollut noin 12 000 enemmän kuin miehiä.
Muuttotilastoissa näkyy erittäin selvästi, että korkeakoulut tuovat Turkuun runsaasti 18–30-vuotiaita uusia asukkaita. Turun ongelmana on ollut nuorten opiskelijoiden poismuutto kaupungista valmistumisen jälkeen, sekä asukkaiden muuttaminen Turun kehyskuntiin muun muassa alhaisemman veroprosentin vuoksi. Eniten Turusta muutti asukkaita vuonna 2012 Helsinkiin, Kaarinaan ja Lietoon. Eniten muuttovoittoa Turku sai Salosta, Raumalta, Porista ja Rovaniemeltä. Turku on sijoittunut kolmesti peräkkäin kärkikolmikkoon Taloustutkimuksen muuttohalukkuutta mittaavissa tutkimuksissa. Turun suuralueiden väkiluvut olivat vuonna 2016: Keskusta 54 490, Hirvensalo-Kakskerta 10 920, Skanssi-Uittamo 23 242, Varissuo-Lauste 17 950, Nummi-Halinen 21 431, Runosmäki-Raunistula 14 755, Länsikeskus 22 553, Pansio-Jyrkkälä 9 288 ja Maaria-Paattinen 9 462.
Väestöryhmät
Kaupungin asukkaista vuonna 2016 oli 39,7 % Turussa syntyneitä, 18,1 % muuttanut muualta Varsinais-Suomesta, 32,4 % muualta Suomesta ja 9,8 % ulkomailta. Väestöstä runsaat viisi prosenttia oli ruotsinkielisiä. Muita kieliä kuin suomea ja ruotsia puhuvia Turussa asuu noin 20 000. Suurimmat ulkomaalaisryhmät tulevat suuruusjärjestyksessä Virosta, Venäjältä, Irakista, Somaliasta ja Iranista. Turku on laatinut kotouttamisohjelman, jonka tavoitteena on estää Turkuun saapuvien maahanmuuttajien syrjäytyminen ja perehdyttää heitä suomalaiseen yhteiskuntaan.
Alla olevassa taulukossa on suurimmat maahanmuuttajaryhmät kansalaisuuden, syntyperän ja syntymävaltion mukaan.
Gaucho (albumi)
Gaucho on yhdysvaltalaisen jazz rock -yhtyeen Steely Danin seitsemäs studioalbumi, joka ilmestyi vuonna 1980. Levyn teko kesti pitkään ja tuli kalliiksi yhtyeen jäsenten (Walter Becker ja Donald Fagen) tunnetun perfektionismin takia. Albumin levytyksissä vieraili ainakin 42 sessiomuusikkoa ja studioaikaa kului toista vuotta kahden vuoden aikana. Gauchon jälkeen Becker ja Fagen levyttivät seuraavan Steely Dan -studioalbumin Two Against Nature vasta 20 vuotta myöhemmin vuonna 2000.
Gaucho edustaa pelkistetympää ja svengaavampaa Steely Dania Aja-albumin monimutkaisten sointukulkujen ja muiden jazzvaikutteiden jälkeen. Kun Aja tehtiin Yhdysvaltojen länsirannikolla Steely Danin tyyliin tottuneiden sessiomuusikoiden kanssa, Gaucho levytettiin enimmäkseen New Yorkissa, jossa etenkin jazzmuusikot vieroksuivat Beckerin ja Fagenin pakkomielteistä ”rock-kukkoilua”. Esimerkiksi albumin nimiraidan ”Gaucho” rumpuosuudet koostettiin 45 otosta.
Levyn tekoa varjostivat monet vastoinkäymiset. Walter Becker oli tuohon aikaan pahassa huumekoukussa, joutui auton kolhimaksi ja haastettiin oikeuteen kun hänen tyttöystävänsä kuoli huumeiden yliannostukseen. Keith Jarrett puolestaan haastoi Beckerin ja Fagenin oikeuteen vaatimalla osansa sävellyskrediiteistä kappaleessa ”Gaucho”, jossa selvästi lainataan Jarrettin vuoden 1974 sävellystä ”Long As You Know You’re Living Yours”. Äänitysapulainen tuhosi vahingossa albumille aiotun raidan ”The Second Arrangement” lähes valmiit nauhat, eikä kappaletta enää alettu työstää alusta uudelleen.
Kitaristi Larry Carlton kiistää olleensa mukana Gauchon levytyssessioissa, vaikka kitarasoolo raidalla ”Third World Man” on pantu hänen nimiinsä.
Vastaanotto
Helsingin Sanomien Markku Fagerlund antoi Gauchosta murska-arvion ja moitti kalliilla tehtyä albumia liian täydelliseksi niin, että musiikki on unohtunut: ”Mitä sitten on jäänyt käteen miljoonan dollarin jälkeen, on vain lp:llinen pikkusievää taustamusiikkia, joka soluu korvasta sisään ja toisesta ulos.”
Kappaleet
Kaikki albumin raidat ovat Walter Beckerin ja Donald Fagenin säveltämiä ja sanoittamia.
Keskinen Vehkajärvi
Keskinen Vehkajärvi on Keski-Suomessa Jyväskylässä Heinosniemen kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Järven vedenpinnan korkeus on 123,6 metriä mpy.
Bruce Oreck
Bruce J. Oreck (s. 3. tammikuuta 1953 New York City ) on yhdysvaltalainen liikemies ja diplomaatti, joka toimi Yhdysvaltain Suomen-suurlähettiläänä syksystä 2009 heinäkuuhun 2015. Hänen seuraajansa oli Charles C. Adams Jr.
Oreck syntyi ja kasvoi New Yorkissa. Hän on asunut myös New Orleansissa ja Boulderissa, Coloradossa. Ammatiltaan hän on kiinteistösijoittaja ja ympäristöasioihin erikoistunut juristi ja liikemies. Hän on perustanut ilmaston lämpenemistä kiihdyttävien hiilidioksidipäästöjen vähentämiseen tähtäävän Zero Carbon Initiative -järjestön sekä työskentellyt lakimiehenä yli 25 vuotta, edustaen monia amerikkalaisia suuryrityksiä. Hän on myös kirjoittanut useita kirjoja verotuksesta.
Oreck on pitkäaikainen kehonrakennuksen harrastaja, ja hän on voittanut useita Coloradon mestaruuksia. Hän on harrastanut myös miekkailua, soutamista ja juoksua sekä mineraalien keräilyä.
Suurlähettiläskautensa jälkeen Oreck on asunut osittain Suomessa ja toiminut osa-aikaisena luennoitsijana Aalto-yliopistossa. Hänellä on asunto Helsingissä ja useita asuntoja ympäri maailman. Vuonna 2018 hän osti Pasilan konepajan Helsingissä 11 miljoonalla eurolla.
PHM Group
PHM Group Oy on pohjoismainen kiinteistöpalvelukonserni, joka tarjoaa palveluitaan asunto-osakeyhtiöille sekä liike-, toimisto- ja teollisuuskiinteistöille. PHM Group muodostuu paikallisesti toimivista yhtiöistä.
PHM Group on kasvanut vuonna 1989 perustetun KH Kiinteistöpalvelut Oy:n ja vuonna 1992 perustetun Porvoon Huoltomiehet Oy:n juurille.
Vuonna 1992 perustettu, nopeasti kasvanut yhtiö siirtyi vuonna 2018 pääomasijoitusyhtiö Intera Partnersin omistukseen. Silloin Porvoon Huoltomiesten liikevaihto oli noin 40 miljoonaa.
Sen jälkeen, vuonna 2019, yhtiö osti Ruotsista neljä kiinteistönhuoltoyritystä.
Lokakuussa 2020, kun norjalainen pääomasijoittaja Norvestor osti yhtiöstä enemmistön, sen liikevaihto oli Talouselämä-lehden mukaan kolminkertaistunut 120 miljoonaa euroon. PHM Group laajensi liiketoimintaansa yritysostojen kautta Norjan markkinoille 2020 ja Tanskan markkinalle 2021.
Toukokuussa 2022 PHM Group palvelee Suomessa, Ruotsissa, Norjassa ja Tanskassa lähes 5 000 ammattilaisen voimin. Konserniin kuuluu yli 90 paikallista yhtiötä.
Painonnoston Suomen-mestaruuskilpailut 2012
Painonnoston Suomen-mestaruuskilpailut 2012 kilpailtiin 3.–4. maaliskuuta 2012 Porissa Porin urheilutalolla. Järjestävänä seurana toimi Puntti-Karhut.
Naiset
Lähde
Anatoli Timofejev
Anatoli Grigorjevitš Timofejev (, 10. heinäkuuta 1956 Tšeljabinsk – 20. helmikuuta 2016 Tšeljabinsk) oli venäläinen jääkiekkoilija ja jääkiekkovalmentaja. Hän pelasi vuosina 1973–1979 Neuvostoliiton alasarjoissa muiden muassa SKA Sverdlovskin ja Metallurg Tšeljabinskin joukkueissa. Pääsarjadebyyttinsä hän teki Traktor Tšeljabinskin joukkueessa kaudella 1979–1980. Hän pelasi yhtäjaksoisesti seurassa kauden 1988–1989 loppuun ja toimi kahteen eri otteeseen seuran kapteenina. Kaudelle 1989–1990 Timofejev tuli pelaamaan Suomeen HPK:n joukkueeseen. Yhden liigakauden jälkeen hän teki sopimuksen silloisen I-divisioonan Vantaa HT:n kanssa, jossa päätti yhden kauden jälkeen uransa.
Heti pelaajauransa lopetettuaan Timofejev toimi Traktorin apuvalmentajana yhden kauden ajan. Kaudella 1995–1996 hän toimi farmijoukkue Nadežda Tšeljabinskin päävalmentajan Venäjän toisella sarjatasolla ja kaksi seuraavaa kautta Traktorin apuvalmentajana Venäjän pääsarjassa. Traktorin pudottua pääsarjasta Timofejev palkattiin joukkueen päävalmentajaksi kaudella 1999–2000. Seuraavan kauden puolivälissä hänet korvattiin Sergei Paramonovilla. Kaudelle 2002–2003 Timofejev palasi edelleen kakkostasolla pelanneen Traktorin apuvalmentajaksi ja ylennettiin seuraavalle kaudelle päävalmentajaksi. Päävalmentajuutta kesti jälleen puolitoista kautta ja hänet korvasi kesken seuraavan kauden Anatoli Bogdanov. Kaudet 2005–2008 Timofejev toimi Gazovik Tjumenin päävalmentajana ja sen ohessa valmensi Venäjän jääkiekkomaajoukkuetta vuoden 2007 universiadeissa.
Sandra Lehtinen
Aleksandra (Sandra) Lehtinen (o.s. Reinholdsson, 1. heinäkuuta 1873 Parikkala – 5. syyskuuta 1954 Helsinki) oli suomalainen poliitikko, joka toimi SDP:n kansanedustajana vuosina 1907–1910. Merkittävimmän elämäntyönsä Lehtinen teki organisaattorina puolueen naisliikkeessä. 1900-luvun alkuvuosina hän muodosti Sosialidemokraattisen Naisliiton ydinryhmän muun muassa Ida Aalle-Teljon, Fiina Pietikäisen, Hilja Pärssisen ja Miina Sillanpään kanssa. Sisällissodan jälkeen Lehtinen vaikutti kommunistisessa SSTP:ssa, kunnes sai vuonna 1929 vankeustuomion poliittisen toimintansa vuoksi. Vuodet 1932–1945 hän asui Neuvostoliitossa.
Sandra Lehtisen aviopuoliso oli kansanedustaja J. K. Lehtinen ja tytär SKP:n pitkäaikainen johtohahmo Inkeri Lehtinen.